Vakarų Korėjos įlanka
Vakarų Korėjos įlanka (kor. 서조선만 = Sŏjosŏn-man) – šiaurinė Geltonosios jūros dalis, įsiterpusi į šiaurės vakarinius Korėjos pusiasalio ir šiaurės rytinius Kinijos krantus. Liaodongo pusiasalis šią įlanką skiria nuo Bohajaus įlankos. Būdingas ~50 m gylis. Pakrantėse daug uolėtų salelių. Potvynių aukštis siekia 10 m. Svarbiausi uostai: Dandongas, Dalianas, Liušunas (Kinija), Nampo, Sineidžu (Šiaurės Korėja).